Po putnikowanju swjatki póndźelu do Róžanta podachu so Luis a Lena Suchec z delnich Sulšec, Richard a Ludwig Dietrichec z Ralbic, Casper a Cosimo Brězanec z Rakec kaž tež Christian a Frederic Langec z Koćiny-Kulowa popołdnju ze swojimi staršimi na „zetkanje dwójnikow“ do Pančic-Kukowa.
Rentnar a što potom – wuměnkarsku swobodu wužiwać abo wužadanje přiwzać (23)
Někotři njemóža so toho časa dočakać, tamni zaso nochcedźa scyła na njón myslić – na zastup do renty. Kajke maja wuměnkarjo wjesela abo starosće, to ze seriju „Rentnar a što potom?“ bliže wobswětlamy.
W minjenymaj lětomaj je so wjacore razy we Wojerecach skupina ludźi zetkawała, kotřiž zaběraja so z narodnej drastu ewangelskich Serbow Wojerowskeje kónčiny. A dachu sej mjeno Forum serbskeje narodneje drasty. Z podpěru społnomócnjeneje za serbske naležnosće Budyskeho krajnoradneho zarjada Reginy Krawcoweje a projektoweje managerki Domowiny Sonje Hrjehorjoweje přewjedźechu mjeztym dźěłarnički, na kotrychž dźěše wo woblěkanje Wojerowskeho dźěćatka, konfirmandki kaž tež kemšaceje a družčeje drasty.
Zarjadowanja z wjac hač dwaceći wobdźělnikami wěcywustojnje přewodźał a dwurěčnje moderěrował je 78lětny Werner Bejma. A jich njeje jenož jeho fachowa wěda přeswědčiła, ale tež to, zo wobknježi serbsku terminologiju.
Po dwěmaj arealomaj wupřestrěwa so lětuša 8. sakska krajna zahrodna přehladka hač do 6. oktobra w Frankenbergu blisko Kamjenicy, a to we łučinje rěki Zschopau a w dole Młynskeje rěčki. Wobě přestrjeni pak wopytowarjej wujasnjatej, zo změja wobydlerjo z teje přehladki trajne wobohaćenje za žiwjenje w měsće. A byrnjež pódla sebje njebyłoj, stej tola zwjazanej – ze zajimawym, dwójce Młynsku rěčku přeprěčacym mostom. Rěkaja jemu „Had“, dokelž wije so kaž tajki po měšćanskej stronje. Wotrězk přez zwjazkowu dróhu B 169 je na woclowych powjazach wisacy móst. „Dźěl nad dróhu je swojeho LED-wobswětlenja dla póćmje samo z bliskeje awtodróhi A 4 widźeć“, rozprawja Jochen Heinz, jednaćel spěchowanskeje towaršnosće sakskich krajnych zahrodnych towaršnosćow.
Temowe poskitki wabja
Před 24 lětami załožichu w Miłoćicach towarstwo, kotrež mjenuje so Miłočanska žaba. Towarstwo ma 66 čłonow, a jeje předsyda je Marko Kowar. Wjele lět njejsu w Miłoćicach meju stajeli a mjetali. Towarstwo je so wo to postarało, zo po załoženju nałožk zaso pěstuja.
Srjedu do Božeho spěća zetkachu so Miłočenjo k mejemjetanju. Čłonka předsydstwa Hanka Šwejdźina bě z dźěćimi a młodostnymi wjele znatych serbskich rejkow nazwučowała, kotrež je 14 porow předstajiło. Lětsa běchu wšitke holcy w serbskej narodnej drasće. Mjez młodostnymi bě Ławrjenc Bobka mejski kral a Xenija Špitankec kralowna. Najspěšnišej hólcaj běštaj Lukas Žur a Noah Šuster. Wonaj wuzwolištaj sej Maju Lochec a Lenu Metzgerec za kralownje. Wonej kaž tež lońša mejska kralowna Jolanta Klugec sedźachu na kóncu na Bobkec konju. Kralowski por z rjadu młodostnych konja wjedźeše a za nim podachu so wšitke dalše pory, kotrychž Daniel Cyž na akordeonje přewodźeše, na rjany swjedźeń do domu Křesćansko-socialneho kubłanskeho skutka.
Alfons Handrik
fota:
syman hejduška
Chata prěnich
sydlerjow z jeničkej małej stwičkuNutřkowna architektura cyrkwički swj. Pawoła w Serbinje je našim cyrkwjam jara podobna.
Něhdyše domske
Jana Kiliana, kotrež wužiwachu spočatnje tež jako kapałku
Sandra a Raymond Matthijetzec
z Winchestera
Hi and welcome! How are you, lubi čitacy? To je Syman Hejduška z Hórkow. Syman studuje načasnu hudźbu w USA, dokładnišo w Nashvillu w staće Tennessee. Wo swojim přebytku w Americe a wo dalšich dožiwjenjach chce nam tu rozprawjeć a wšitkim, kotřiž njejsu hišće w USA byli, spytać žiwjenje kraja rysować, wo kotrymž rěka, zo móžeš sej tam nimale kóždy són spjelnić.
Njeje zawěrno lochko sudnik abo sudnica być. Štóž z was kopańcu hraje, wě wo tym zawěsće spěw spěwać. Podobne nazhonjenje mějachu minjenu sobotu Katja (Serbscy skawća „Alojs Andricki“), Feliks (młodźinski klub Wotrow), Marie-Luise (młodźinski klub Njebjelčicy) a Stanij (Serbski folklorny ansambl Wudwor). Woni tworjachu jako čłonojo młodźinskeje přirady (su to zastupjerjo młodźinskich klubow a cyłkow) mału, ale přeswědčiwu jury za wubědźowanje „Přimaj so gratu!“. Cyłkownje štyri młodźinske skupiny běchu namołwu sćěhowali a požadachu so ze swojimi zajimawymi projektami wo přiražku z hornca partnerstwa za demokratiju, kotryž wobsahowaše tež lětsa zaso tysac eurow za serbski sydlenski rum.
We Wotrowje bě lětuše mejemjetanje wosebity wjeršk. Z najwjac porami we Łužicy, dohromady 43, rejowachu młodostni, šulerjo, ale tež pěstowarske dźěći wokoło meje. Najspěšniši młodostny Nico Schuster wuzwoli sej Saruh Paškec za mejsku kralownu. Po ćahu po wsy přewjedźechu tradicionalnu koparsku hru Horni Židow přećiwo Delnjemu Židowej. Kaž hižo w minjenych lětach je ju Delni Židow dobył, a to z 5:2.
Wo hudźbu na rejach postarachu so po tym Melodia-diskoteka, DJjowa dwójka SimplexX a DJ Daen.
Wotrowske mejemjetanje bě znowa wulkotna wěc.
Jakub Langa fota: marcel
rjeda
szl_Latn bos_Latn bos_Latn szl_Latn ces_Latn szl_Latn nso_Latn szl_Latn szl_Latn lim_Latn fuv_Latn quy_Latn gla_Latn szl_Latn bos_Latn ces_Latn sag_Latn szl_Latn szl_Latn szl_Latn szl_Latn pol_Latn szl_Latn szl_Latn bos_Latn